section_heading: Znanstvena karijera
paragraph_text: Od 1995. godine zaposlen je na Hrvatskom institutu za povijest, istražuje povijest Ustaško-domobranskog pokreta i Nezavisne Države Hrvatske. Od rujna 2001. do svibnja 2002. godine boravio je kao Fulbrightov stipendist na Ruskom i istočnoeuropskom institutu (Russian and East European Institute – REEI) Sveučilišta Indiana (Indiana University) u gradu Bloomingtonu, Indiana, SAD. Od 2003. do 2006. godine predavao je na Hrvatskim studijima Sveučilišta u Zagrebu izborni kolegij pod naslovom "Ustaško-domobranski pokret – Radikalni projekt u hrvatskoj politici". Od jeseni 2004. godine povremeno surađuje u Hrvatskoj enciklopediji Leksikografskog zavoda Miroslav Krleža.